47 



rømte Fugleliv paa Klægbanken og 1 Skernaadalen omtales. Ganske 

 ejendommeligt er det, hvorledes Fuglelivet paa Klægbanken stadig 

 forandres; navnlig skifte de store Kolonier af Splitterner (Sterna 

 canliaca) Opholdssted. 



I Artiklen »Zoologiske Meddelelser fra Island« af B. Sæmundsson 

 findes et Afsnit »Optegnelser vedrørende Fuglelivet paa Havet om- 

 kring Island paa Sommeren.« Forfatteren aftrykker efter sin Dagbog, 

 hvad han har set af Fugle paa en Del Dampskibsfarter i de senere 

 Aar omkring ved Islands Kyster. Det er noget vanskeligt at over- 

 skue en saadan Række Dagbogsoptegnelser, men Forfatteren skriver 

 selv »af disse Optegnelser vil det indses, at Fuglelivet paa Havet 

 omkring Island om Sommeren er temmelig ensformigt«. Det er 

 da ogsaa kun faa Arter, der nævnes, de samme som ses i alle nord- 

 ligere Egne ved Seilads langs Kysterne. Der meddeles endvidere 

 en Række Steder, hvor Mallemuken (Fulmarus glacialis) yngler, og 

 berettes om en ny Art for Island, Rørdrummen (Bokiurus stellaris), 

 der blev truffen paa Sydlandet i November 1904. Endvidere inde- 

 holder Aargangen Winges tidligere her i Tidsskriftet anmeldte Fyr- 

 beretninger fra 1906. 



I. A. PALMEN: VÅRA FLYTTFÅGLAR. 



I Helsingfors 1908). 



Det lille Skrift indeholder en populær Fremstilling og Omtale 

 af samtlige Forhold ved Trækket , er skrevet paa en livlig og let 

 læselig Maade og kan anbefales til enhver, der ønsker at faa et 

 lille Indblik i de mange forskellige Spørgsmaal, som Fugletrækket 

 frembyder. O. H. 



HERLUF WINGE : FUGLENE VED DE DANSKE FYR I 1907. 25 AARSRE- 



RETNING OM DANSKE FUGLE. (SÆRTRYK AF VIDENSK. MEDDEL. 



NATURH. FOREN. KRHVN. 1908.) 



Denne Aarsberetning indeholder ligesom sine Forgængere en ud- 

 førlig Beretning om Fuglene ved danske Fyr, en Række egne Iagt- 

 tagelser over Fugle i Københavns Nærhed mest angaaende deres 

 Træk og »Usædvanlige Tildragelser« i 1907. 



I 1907 har Fuglefaldet ved de danske Fyr været meget stort 

 — det overgaas kun af 1906 — idet over 8000 Fugle ere faldne. 

 Af disse ere omtrent 5000 Sang- og Vindrosler (Turdus musicus og 

 Turdus iliacus) og omtrent 1500 hærker (Alauda arvensis). De faldne 

 Fugle tilhøre 79 Arter, hvoraf tre nemlig Vagtel (Coturnix communis), 

 Søkonge (Mergulus alle) og Bjærglærke (Alauda alpestris) ikke ere 

 faldne ved Fyrene i de foregaaende 22 Aar. I Listen over de faldne 

 Fugle lægger man Mærke til en Græshoppesanger (Locustella nævia), 

 som faldt 7 September ved Kjels Nor, og en Sortrygget Vipstjert 

 (Motacilla alba var. lugubris) fra Vj^l 14 Oktober. 



Blandt de usædvanlige Tildragelser i 1907 nævnes, at ikke mindre 



